Romania mereu surprinzatoare a atras inaintea varfului de sezon un milion de turisti straini. Sunt cu 8 procente mai multi fata de aceeasi perioada a anului trecut.

Potrivit Institutului National de Statistica, cei mai multi musafiri au fost din Germania, Italia, Israel si Marea Britanie. I-au incantat preturile mici si peisajele unice. In crestere este si numarul romanilor care au preferat sa-si petreaca acasa zilele libere sau concediile.

Cei mai multi oaspeti straini au vrut sa vada Capitala, Timisoara, Clujul, Sibiu satele transilvanene si Delta Dunarii.

In Timisoara, in centrul vechi ai impresia ca se intersecteaza toate limbile pamantului. Fascinati de cladirile in stil baroc, strainii se relaxeze la o cafea, si admira orasul.

Cuplu olandez: "Ne place totul. Trebuie sa mai lucrati putin la ingrijirea cladirilor, in rest e un oras minunat. Mancarea este excelenta, oamenii sunt prietenosi."

"Timisoara este orasul meu preferat, toti sunt atat de relaxati. Poti sa te plimbi pretutindeni, toata lumea e afara noaptea, poti sa bei o bere, e atat de placut."

Acesti doi tineri din Belgia au un blog de turism. Au vizitat in urma cu cateva luni Timisoara si s-au indragostit de mititetii romanesti si de papanasi.

Au ajuns aici din intamplare dupa ce au cumparat un bilet de avion cu 6 euro. Acum vin cu diverse sfaturi.

Brecht Vandersmissen: "Toata lumea stie despre orasele mari ca Londra, Paris, Barcelona, dar sunt mii de turisti acolo si cand vii la Timisoara parca e un pic mai multa aventura."

Birthe Vandermeeren: "Cand ne-am intors la aeroport am vrut sa luam autobuzul dar nu a mai venit, asa ca am fost nevoiti sa luam un taxi, ca sa nu pierdem avionul. Poate ca autobuzul ar trebui sa soseasca la timp!"

La Cluj, spre exemplu, numarul turistilor straini a crescut in aceasta primavara cu peste 37% fata de aceeasi perioada a anului trecut, arata datele Directiei Judetene de Statistica.

Erik Angel, turist Germania: "Comparativ cu Germania e la jumatate de pret. Am ales Romania pentru ca e o destinatie exotica pentru noi, nimeni dintre cunoscutii nostri nu a mai fost aici."

In schimb niste israelieni au ajuns acum opt zile si au ramas surprinsi de frumusetea fortificatiei de la cetatea Alba Carolina. Dincolo de peisaje si de ospitalitatea gazdelor, au fost incantati si de preturi.

Flor Iusting, turista Israel: "1.500 de euro cu totul: suveniruri, biletele de avion, palinca si mancarea. Mancarea este foarte buna, locuri foarte frumoase, daca mergi in alta tara din Europa este dublu pentru cele 10 zile pe care le avem noi."

In Maramuresul istoric totul fascineza: de la mancare pana la bucuria oamenilor si peisajele de poveste. Aici, grupuri mari de straini pot fi vazute tot timpul anului.

Localnic: "Ii primim care vine, oriunde. Din toate tarile vin si ii astept in poarta, le dau un pahar de horinca din poarta."

Potrivit Institutului National de Statistica, in total, aproape 1 milion de straini au preferat sa isi faca vacanta in Romania in primele cinci luni ale anului. Cei mai multi sunt din Uniunea Europeana.